Η **Κετάντζι Μπράουν Τζάκσον** (αγγλικά: *Ketanji Brown Jackson*, 14 Σεπτεμβρίου 1970), είναι Αμερικανίδα δικαστικός και νομικός, που υπηρετεί ως Ανώτατη Δικαστής του Ανωτάτου Δικαστηρίου των Ηνωμένων Πολιτειών, από τις 30 Ιουνίου 2022. Είχε προταθεί από τον πρόεδρο Τζο Μπάιντεν τον Μάρτιο του 2022, προκειμένου να αντικαταστήσει τον παραιτηθέντα δικαστή Στίβεν Μπρέγιερ. Η Μπράουν Τζάκσον, θεωρείται "φιλελεύθερη" δικαστής. Είναι η πρώτη έγχρωμη γυναίκα υπηρετεί στο Ανώτατο Δικαστήριο των Ηνωμένων Πολιτειών. 

Από τον Ιούνιο του 2021 έως την ορκωμοσία της ως Μέλος του Ανωτάτου Δικαστηρίου, η Μπράουν Τζάκσον, υπηρέτησε ως Ομοσπονδιακή Δικαστής του Εφετείου των Ηνωμένων Πολιτειών για την Περιφέρεια της Κολούμπια.

Τον Φεβρουάριο του 2022 ο Πρόεδρος Τζο Μπάιντεν, πρότεινε την Τζάκσον ως υποψήφια για την πλήρωση της έδρας του Ανώτατου Δικαστή Στίβεν Μπρέγιερ, στο Ανώτατο Δικαστήριο των Ηνωμένων Πολιτειών. Η έγκριση της υποψηφιότητάς της για την θέση, πραγματοποιήθηκε από την Γερουσία των Ηνωμένων Πολιτειών στις 7 Απριλίου 2022. Η υποψηφιότητά της για το Ανώτατο Δικαστήριο των Ηνωμένων Πολιτειών, εγκρίθηκε στις 7 Απριλίου 2022, με 53 ψήφους υπέρ και 47 ψήφους κατά. 

Υπηρέτησε επίσης, ως Ομοσπονδιακή Δικαστής του Περιφερειακού Δικαστηρίου της Περιφέρειας της Κολούμπια από το 2013 έως το 2021, καθώς και ως Αντιπρόεδρος της ομοσπονδιακής Επιτροπής Καταδίκων των Ηνωμένων Πολιτειών από το 2010 έως το 2014.

Βιογραφία
---------

Η Κετάντζι Μπράουν, γεννήθηκε τον Σεπτέμβριο του 1970 στην Ουάσινγκτον, και μεγάλωσε στο Μαϊάμι της Φλόριντα. Το 1988, αποφοίτησε από το Λύκειο "Miami Palmetto High School". Σπούδασε Κυβερνητικές Σπουδές και Δημόσια Διοίκηση στο Πανεπιστήμιο Χάρβαρντ, λαμβάνοντας πτυχίο (BA) το 1992 με διάκριση. Στη συνέχεια σπούδασε Νομική στη Νομική Σχολή του Πανεπιστημίου Χάρβαρντ, απ'όπου έλαβε πτυχίο (JD) το 1996 με διάκριση.

#### Προσωπική ζωή

Η Μπράουν, είναι παντρεμένη από το 1996, με τον χειρουργό Πάτρικ Γκρέιβς Τζάκσον, και μέσω αυτού έχει συγγένεια εξ αγχιστείας με τον Ρεπουμπλικανό πρώην Πρόεδρο της Βουλής των Αντιπροσώπων Πολ Ράιαν. Με τον Πάτρικ Τζάκσον, έχουν αποκτήσει μαζί δύο κόρες, και διαμένουν μόνιμα στην Ουάσινγκτον.

Καριέρα
-------

Αφού πραγματοποίησε νομική πρακτική άσκηση και εργάστηκε, σε ομοσπονδιακούς δικαστές στην Μασαχουσέτη, από το 1996 έως το 1998, εργάστηκε ως δικηγόρος στην δικηγορική εταιρεία "Miller Cassidy Larroca & Lewin" στην Ουάσινγκτον. Από το 1999 έως το 2000, εργάστηκε ως δικαστική υπάλληλος στον Ανώτατο Δικαστή Στίβεν Μπέργιερ. 

Στη συνέχεια, επέστρεψε στη Βοστώνη, όπου από το 2000 έως το 2003, εργάστηκε ως δικηγόρος, στη δικηγορική εταιρεία "Goodwin Procter". Από το 2003 έως το 2005, εργάστηκε ως σύμβουλος στην Επιτροπή Καταδίκων των Ηνωμένων Πολιτειών και από το 2005 έως το 2007, ως βοηθός του ομοσπονδιακού δημοσίου κατηγόρου στην Ουάσινγκτον. Επίσης, εργάστηκε ως ειδική σύμβουλος στην νομική εταιρεία "Morrison & Foerster" στο Σαν Φρανσίσκο.

#### Ομοσπονδιακή Επιτροπή Καταδίκων (2010-2014)

Τον Ιούλιο του 2009, ο Πρόεδρος Μπαράκ Ομπάμα, διόρισε την Μπράουν-Τζάκσον, για να υπηρετήσει ως Αντιπρόεδρος της ομοσπονδιακής Επιτροπής Καταδίκων των Ηνωμένων Πολιτειών. Ο διορισμός της εγκρίθηκε από την Γερουσία τον Φεβρουάριο του 2010. Υπηρέτησε στην θέση, έως τον Δεκέμβριο του 2014.

#### Ομοσπονδιακό Δικαστήριο της Περιφέρειας της Κολούμπια (2013-2021)

Τον Σεπτέμβριο του 2012, ο Πρόεδρος Ομπάμα, διόρισε την Μπράουν-Τζάκσον, προκειμένου να υπηρετήσει ως δικαστής στο Ομοσπονδιακό Περιφερειακό Δικαστήριο της Περιφέρειας της Κολούμπια. Ο διορισμός της ως ομοσπονδιακή δικαστής, εγκρίθηκε από την Γερουσία τον Μάρτιο του 2013. Ανέλαβε καθήκοντα τον Μάιο του 2013.

#### Ομοσπονδιακό Εφετείο της Περιφέρειας της Κολούμπια (2021-)

Τον Μάρτιο του 2021, ο Πρόεδρος Τζο Μπάιντεν, διόρισε την Μπράουν-Τζάκσον, για να υπηρετήσει ως ομοσπονδιακή εφέτης στο Ομοσπονδιακό Εφετείο της Περιφέρειας της Κολούμπια, προκειμένου να πληρωθεί η κενή θέση που προέκυψε από την παραίτηση του Μέρικ Γκάρλαντ, προκειμένου να αναλάβει Γενικός Εισαγγελέας. Τον Ιούνιο του 2021, η υποψηφιότητά της για την έδρα, εγκρίθηκε από την Γερουσία των ΗΠΑ, με 53 ψήφους υπέρ και 44 ψήφους κατά. Στις 17 Ιουνίου 2021, ανέλαβε καθήκοντα.

Ανώτατο Δικαστήριο των Ηνωμένων Πολιτειών
-----------------------------------------

Στις 25 Φεβρουαρίου 2022, ο Πρόεδρος Τζο Μπάιντεν, ανακοίνωσε τον διορισμό της Κετάντζι Μπράουν-Τζάκσον, προκειμένου να υπηρετήσει ως Ανώτατη Δικαστής του Ανώτατου Δικαστηρίου των Ηνωμένων Πολιτειών, προκειμένου να καλύψει την έδρα που θα προκύψει από την παραίτηση του Ανώτατου Δικαστή Στίβεν Μπέργιερ. Στις 28 Φεβρουαρίου 2022, η υποψηφιότητά της, έγινε δεκτή από την Γερουσία των Ηνωμένων Πολιτειών.

Στις 21 Μαρτίου 2022, ξεκίνησαν οι ακροάσεις από την Επιτροπή Δικαιοσύνης της Γερουσίας των Ηνωμένων Πολιτειών.

Στις 4 Απριλίου 2022, η Επιτροπή Δικαιοσύνης, ψήφισε 11-11, οπότε η υποψηφιότητά της, μεταφέρθηκε στην ολομέλεια, όπου έλαβε 53 ψήφους υπέρ και 47 ψήφους κατά, προκειμένου να αποφασιστεί εάν θα συνέχιζε η διαδικασία, για την τελική ψηφοφορία.

Στις 7 Απριλίου 2022, η ολομέλεια της Γερουσίας των Ηνωμένων Πολιτειών, ψήφισε με το αποτέλεσμα να είναι 53 ψήφοι υπέρ και 47 ψήφοι κατά. Και οι 50 Δημοκρατικοί Γερουσιαστές ψήφισαν υπέρ του διορισμού της, και μαζί τους, ψήφισαν και 3 Ρεπουμπλικανοί Γερουσιαστές οι: Μιτ Ρόμνεϊ, Λίζα Μαρκόφσκι και Σούζαν Κόλλινς. Έτσι, αναμένεται να αναλάβει τις επόμενες ημέρες, η πρώτη έγχρωμη γυναίκα που θα υπηρετήσει στο Ανώτατο Δικαστήριο των Ηνωμένων Πολιτειών.

Στις 30 Ιουνίου 2022, ορκίστηκε ως 116ο Μέλος του Ανωτάτου Δικαστηρίου των Ηνωμένων Πολιτειών, ύστερα από την οριστική παραίτηση του Στίβεν Μπρέγιερ.

Παραπομπές
----------

1. ↑  time.com/collection/100-most-influential-people-2022/6177680/ketanji-brown-jackson/.
2. ↑  «Ketanji Brown Jackson». *Ballotpedia* (στα Αγγλικά). Ανακτήθηκε στις 24 Μαρτίου 2022.
3. ↑  Editors, Biography com. «Ketanji Brown Jackson». *Biography* (στα Αγγλικά). Ανακτήθηκε στις 24 Μαρτίου 2022.
4. ↑  «Supreme Court Nominee Judge Ketanji Brown Jackson». *The White House* (στα Αγγλικά). Ανακτήθηκε στις 24 Μαρτίου 2022.
5. ↑
6. ↑  CNN, Shawna Mizelle and Veronica Stracqualursi. «These are the members of Ketanji Brown Jackson's family». *CNN*. Ανακτήθηκε στις 24 Μαρτίου 2022.
7. ↑  «Ketanji Brown Jackson Fact Sheet». *AFJ* (στα Αγγλικά). Αρχειοθετήθηκε από το πρωτότυπο στις 24 Μαρτίου 2022. Ανακτήθηκε στις 24 Μαρτίου 2022.
8. ↑  Institute, The American Law. «Members». *American Law Institute* (στα Αγγλικά). Ανακτήθηκε στις 24 Μαρτίου 2022.
9. ↑  «Obama Taps Another MoFo Lawyer». *The BLT: The Blog of Legal Times*. Ανακτήθηκε στις 24 Μαρτίου 2022.
10. ↑  Mazzei, Patricia; Savage, Charlie (2022-01-30). «For Ketanji Brown Jackson, View of Criminal Justice Was Shaped by Family» (στα αγγλικά). *The New York Times*. ISSN 0362-4331.. Ανακτήθηκε στις 2022-03-24.
11. ↑  *www.fjc.gov*. Ανακτήθηκε στις 24 Μαρτίου 2022.  Missing or empty `|title=` (βοήθεια)
12. ↑  «President Biden Announces Intent to Nominate 11 Judicial Candidates». *The White House* (στα Αγγλικά). 30 Μαρτίου 2021. Ανακτήθηκε στις 24 Μαρτίου 2022.
13. ↑  «U.S. Senate: U.S. Senate Roll Call Votes 117th Congress - 1st Session». *www.senate.gov*. Ανακτήθηκε στις 24 Μαρτίου 2022.
14. ↑  «U.S. Court of Appeals - D.C. Circuit - Ketanji Brown Jackson». *www.cadc.uscourts.gov*. Αρχειοθετήθηκε από το πρωτότυπο στις 31 Ιανουαρίου 2022. Ανακτήθηκε στις 24 Μαρτίου 2022.
15. ↑  «ΗΠΑ: Η Κετάντζι Μπράουν Τζάκσον είναι η πρόταση Μπάιντεν για το Ανώτατο Δικαστήριο». *Insider*. Ανακτήθηκε στις 24 Μαρτίου 2022.
16. ↑  Παπαγεωργίου, Δημήτρης (25 Φεβρουαρίου 2022). «Μπάιντεν: Επέλεξε την πρώτη μαύρη υποψήφια για το Ανώτατο Δικαστήριο». *www.skai.gr*. Ανακτήθηκε στις 24 Μαρτίου 2022.
17. ↑  Newsroom. «Μπάιντεν: Πρότεινε την πρώτη μαύρη γυναίκα υποψήφια για το Ανώτατο Δικαστήριο | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 24 Μαρτίου 2022.
18. ↑  «Press Release: Nominations Sent to the Senate». *The White House* (στα Αγγλικά). 28 Φεβρουαρίου 2022. Ανακτήθηκε στις 24 Μαρτίου 2022.
19. ↑  «Κετάντζι Μπράουν Τζάκσον: Η Αφροαμερικανή που θέλει να γράψει ιστορία». *in.gr*. 24 Μαρτίου 2022. Ανακτήθηκε στις 24 Μαρτίου 2022.
20. ↑  CNN, By Tierney Sneed, Maureen Chowdhury, Melissa Macaya and <a href='/profiles/dan-berman'>Dan Berman</a> (21 Μαρτίου 2022). «Day one of Supreme Court hearings for Ketanji Brown Jackson». *CNN* (στα Αγγλικά). Ανακτήθηκε στις 24 Μαρτίου 2022.
21. ↑  CNN, By Mike Hayes, <a href='/profiles/tierney-sneed'>Tierney Sneed</a>, Ji Min Lee, Maureen Chowdhury and Melissa Macaya (4 Απριλίου 2022). «Live updates: Jackson nomination advances after Senate committee deadlocks». *CNN* (στα Αγγλικά). Ανακτήθηκε στις 7 Απριλίου 2022.
22. ↑  Newsroom. «Κετάντζι Μπράουν Τζάκσον: Η πρώτη μαύρη Ανώτατη Δικαστής στην ιστορία των ΗΠΑ | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 7 Απριλίου 2022.
23. ↑  «Η Κετάντζι Μπράουν πρώτη μαύρη Ανώτατη Δικαστής στην ιστορία των ΗΠΑ». *ProtoThema*. 7 Απριλίου 2022. Ανακτήθηκε στις 7 Απριλίου 2022.
24. ↑  «Ketanji Brown Jackson: US Senate votes to confirm judge to top court» (στα αγγλικά). *BBC News*. 2022-04-07.. Ανακτήθηκε στις 2022-04-07.
25. ↑  CNN, By Maureen Chowdhury, Ji Min Lee, <a href='/profiles/meg-wagner'>Meg Wagner</a> and Melissa Macaya (7 Απριλίου 2022). «Live updates: Ketanji Brown Jackson's Senate confirmation vote». *CNN* (στα Αγγλικά). Ανακτήθηκε στις 7 Απριλίου 2022.
26. ↑  Newsroom (30 Ιουνίου 2022). «ΗΠΑ- Ketanji Brown Jackson-Ανώτατο Δικαστήριο: Η πρώτη Αφροαμερικανή δικαστής | ΣΚΑΪ». *www.skai.gr*. Ανακτήθηκε στις 30 Ιουνίου 2022.
27. ↑   *Watch: Ketanji Brown Jackson becomes first Black woman on Supreme Court - CNN Video*, ανακτήθηκε στις 2022-06-30

Εξωτερικοί σύνδεσμοι
--------------------

* Πολυμέσα σχετικά με το θέμα  Ketanji Brown Jackson στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 168301658
* LCCN: no2011026148
* ISNI: 0000 0001 1533 3586
* GND: 1252574126

 |

 |